ਅਜ਼ਾਦੀ ਤੋਂ ਬਾਅਦ ਵੀ ਅੰਗਰੇਜ਼ ਹਕੂਮਤ ਵਾਲੀ ਸਿੱਖਿਆ ਨੀਤੀ, ਦਿਖਾਵੇ ਮਾਤਰ ਤਬਦੀਲੀ ਨਾਲ ਚੱਲੀ ਜਾ ਰਹੀ ਹੈ। ਸਰਮਾਏਦਾਰ ਵਰਗ ਦੇ ਬੱਚੇ ਚੰਗੇ ਨਾਮਵਰ ਸਕੂਲਾਂ ਵਿੱਚ ਅੰਗਰੇਜ਼ੀ ਮਾਧਿਅਮ ਰਾਹੀਂ ਆਈਸੀਐਸਈ ਸਿਲੇਬਸ ਪੜ੍ਹ ਰਹੇ ਹਨ। ਉਸ ਤੋਂ ਥੋੜ੍ਹਾ ਹੇਠਾਂ ਵਾਲੇ ਮੱਧ ਵਰਗੀ ਵਰਗ ਦੇ ਬੱਚੇ ਚੰਗੇ ਪ੍ਰਾਈਵੇਟ ਸਕੂਲਾਂ ਵਿੱਚ ਸੀਬੀਐਸਸੀ ਦਾ ਸਿਲੇਬਸ ਪੜ੍ਹ ਰਹੇ ਹਨ। ਤੀਸਰਾ ਵਰਗ ਭਾਵ ਗਰੀਬ ਵਰਗ ਵੀ ਕੋਸ਼ਿਸ਼ ਕਰ ਰਿਹਾ ਹੈ ਕਿ ਉਸ ਦਾ ਬੱਚਾ ਵੀ ਕਿਸੇ ਤਰ੍ਹਾਂ ਘੱਟ ਨਾ ਰਹਿ ਜਾਵੇ ਅਤੇ ਉਹਨਾਂ ਦੇ ਬੱਚੇ ਦੁਕਾਨਨੁਮਾ ਸਕੂਲਾਂ ਵਿੱਚ ਪੰਜਾਬ ਸਕੂਲ ਸਿਖਿਆ ਬੋਰਡ ਦਾ ਸਿਲੇਬਸ ਅੰਗਰੇਜ਼ੀ ਮਾਧਿਅਮ ਵਿੱਚ ਪੜ੍ਹਨ ਦੀ ਕੋਸ਼ਿਸ਼ ਕਰ ਰਹੇ ਹਨ।

ਚੌਥਾ ਸਮਾਜ ਦਾ ਉਹ ਵਰਗ ਹੈ ਜੋ ਸਦੀਆਂ ਤੋਂ ਉੱਚ ਵਰਗ ਅਤੇ ਜਾਤਪਾਤ ਦੀ ਨਫਰਤ ਝੱਲਦਾ ਹੋਇਆ ਸਮਾਜ ਦੇ ਸਭ ਵਰਗਾਂ ਦੀ ਸੇਵਾ ਵਿੱਚ ਲੱਗਾ ਰਿਹਾ। ਅਨਪੜ੍ਹਤਾ ਦੀ ਸਭ ਤੋਂ ਵੱਧ ਮਾਰ ਇਸੇ ਵਰਗ ਵੱਲੋਂ ਝੱਲੀ ਗਈ ਹੈ। ਇਸ ਵਰਗ ਦੇ ਬੱਚਿਆਂ ਦੇ ਹਿੱਸੇ ਪੰਜਾਬ ਸਕੂਲ ਸਿੱਖਿਆ ਬੋਰਡ ਦਾ ਪੰਜਾਬੀ ਮਾਧਿਅਮ ਵਿੱਚ ਸਿਲੇਬਸ ਹੀ ਆਉਂਦਾ ਹੈ।

ਸੈਕੰਡਰੀ ਸਿੱਖਿਆ
ਪ੍ਰਾਇਮਰੀ ਸਿੱਖਿਆ ਅਤੇ ਸਕੂਲਾਂ ਦਾ ਵਖਰੇਵਾਂ
ਪ੍ਰਾਇਮਰੀ ਸਿੱਖਿਆ
ਉੱਚ ਸਿੱਖਿਆ